b'\n_START_ARTICLE_\nAlenka Kol\xc5\xa1ek\n_START_SECTION_\n\xc5\xbdivljenje\n_START_PARAGRAPH_\nDiplomirala je iz krajinske arhitekture. Magistrirala je z nalogo Slovenski zdravili\xc5\xa1ki parki \xe2\x80\x93 zgodovinski razvoj in vpra\xc5\xa1anje prenove. Za disertacijo si je nato izbrala temo Sentimentalno odkritje krajine okrog 1800 na Slovenskem \xe2\x80\x93 umetnostnozgodovinska analiza in konservatorska problematika. Doktorata ji ni uspelo kon\xc4\x8dati._NEWLINE_Po kon\xc4\x8danem \xc5\xa1tudiju se je zaposlila na Zavodu za varstvo naravne in kulturne dedi\xc5\xa1\xc4\x8dine v Celju. Kot konservatorka za kulturno krajino in vrtno arhitekturo je na zavodu (s kraj\xc5\xa1o prekinitvijo) vztrajala triindvajset let. Bila je med vodilnimi konservatorji, ki so varovali kulturno krajino in vrtno arhitekturo._NEWLINE_Bila je \xc4\x8dlanica stanovskih dru\xc5\xa1tev v sosednji Avstriji ter v Zdru\xc5\xbeenem kraljestvu. V letih 2001 do 2003 je bila predsednica Dru\xc5\xa1tva krajinskih arhitektov Slovenije ter bila tudi dolgoletna aktivna \xc4\x8dlanica izvr\xc5\xa1ilnega odbora Slovenskega konservatorskega dru\xc5\xa1tva.'